钦定古今图书集成/明伦汇编/官常典/第741卷 > 朱裒
## 钦定古今图书集成/明伦汇编/官常典/第741卷 > 朱裒

按《明外史忠义传》：“裒字崇晋，郧西人。嘉靖中举于乡署巩县教谕事。寻迁武功知县，抑豪强，祛积弊，关中
称为铁汉。迁扬州府同知，民遮道留者万人。佐扬州
一岁，上下胥服，吏无敢索民一钱。已而倭贼入犯，裒
部署民兵，击败之于沙河，歼其酋，还所掠牲口甚众。
未几，贼复大至，薄城东门。裒以为耻，督兵奋击，伏发”
兵溃，裒死焉。三十五年十月，巡按御史吴百朋上其
事。诏赠左参政，录其一子。